Komisijos sprendimas
1996 m. birželio 13 d.
iš dalies keičiantis Sprendimą Nr. 85/377/EEB, nustatantį Bendrijos žemės ūkio valdų tipologiją
(tekstas svarbus EEE)
(96/393/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1965 m. birželio 15 d. Tarybos reglamentą Nr. 79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje [1], su paskutiniais pakeitimais, padarytais 1995 m. sausio 1 d. Europos Sąjungos Tarybos sprendimu [2] Nr. 95/1/EB, Euratomas, EAPB, ypač į jo 4 straipsnio 4 dalį ir 11 straipsnį,
kadangi ir ūkių struktūros tyrimuose, ir Ūkių apskaitos duomenų tinkle (FADN) Bendrijos žemės ūkio valdų tipologija, nustatyta Komisijos sprendimu Nr. 85/377/EEB [3], ypač standartinis bendrasis pelnas, yra žemės ūkio valdų klasifikacijos pagal ekonominį dydį ir ūkininkavimo tipą pagrindas; kadangi Bendrijos tipologija taip pat remiamasi apskaičiuojant europinius dydžio vienetus (EDV) ir ribas, taikomas stebėjimo sričiai apibrėžti bei duomenis teikiančių ūkių, jau įtrauktų ar numatytų įtraukti į Ūkių apskaitos duomenų tinklą (FADN), atrinkimo planui sudaryti;
kadangi, vykdant bendrąją žemės ūkio politiką, ūkių struktūros tyrimo duomenimis, suklasifikuotais pagal EDV ir ūkininkavimo tipą, remiamasi priimant ūkių struktūros politikos sprendimus ir apibrėžiant FADN stebėjimo sritį, ir tuo remiamasi atrenkant bei indeksuojant FADN ūkių atrankinęimtį; kadangi duomenis teikiantys ūkiai stebėjimo srityje turi būti parenkami taip, kad jie tipiškai atspindėtų planuojamos analizės tikslus;
kadangi Tarybos reglamentas (EEB) Nr. 571/88 [4] su paskutiniais pakeitimais, padarytais Komisijos sprendimu Nr. 96/170/EB [5], numato 1988-1997 m. atlikti keletą žemės ūkio valdų struktūrų tyrimų ir pateikia apžvelgiamų rodiklių sąrašą;
kadangi Komisijos sprendimo Nr. 85/377/EEB 11 straipsnyje nustatyta, kad valstybių narių padedama Komisija turi bent kas dešimt metų persvarstyti sprendimo taikymo patirtį ir visus šioje srityje iškilusius Bendrijos poreikius; kadangi, atlikus tokį persvarstymą, šio sprendimo nuostatos prireikus gali būti pakeistos;
kadangi 1988-1997 m. tyrimo rodiklių sąrašo struktūra ir turinys yra pakeistas, dėl to naujojo sąrašo rodikliai skiriasi nuo ankstesniuose tyrimuose registruotų rodiklių; kadangi reikėjo atlikti ir kitus pakeitimus atsižvelgiant į naujausias bendrosios žemės ūkio politikos priemones; kadangi Bendrijos žemės ūkio valdų tipologija priklauso nuo to sąrašo ir dėl to, rengiantis atlikti 1988-1997 m. laikotarpiui numatytus tyrimus, būtina Sprendimą Nr. 85/377/EEB suderinti su tiriamų rodiklių sąrašu, kuris yra nustatytas Reglamente (EEB) Nr. 571/88;
kadangi šiame sprendime numatytos priemonės atitinka Bendrijos Ūkių apskaitos duomenų tinklo komiteto nuomonę ar Žemės ūkio statistikos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo Nr. 85/377/EEB II priedas pakeičiamas pagal šio sprendimo I priedą.
2 straipsnis
Šis sprendimas skirtas valstybėms narėms.
Priimta Briuselyje, 1996 m. birželio 13 d.